Nyeste Skilderie af Kiøbenhavn, 1830-01-12
Ved Raisonnementet om Læsningen (S. 91. 94) maae vi erindre, at Talen ikke er om Børn, der allerede kunne læse, men om Børn, der først skulle lære det, og vi ville da vel komme til at lede længe om Børn, der lære deres Tabel i 12 1 1/2 Minut." Men selv om vi hændelsesviis stødte paa en saadan Sjeldenhed, hvad da, Kan han ei ved indb. Underv. gaae ligesaa raskt frem, som i en anden ligesaa stor Skole efter en anden Underviisningsplan, naar han ei paa sine Meddisciples Bekostning skal favoriseres mere i denne end i hiin, – og skjøndt det fremdeles vel kan siges, at Bogstaverne paa en Række af Læseapparatets første Tabeller kunde være mindre, og Tabellerne saaledes komme til at indeholde en større Rigdom af Ord, saa vil man dog neppe kunne nægte, at Apparatet, som A Be betragtet, og det skal det dog jo kun egentligt være, er tilstrækkeligt til at forberede Boglæsningen, og at man vistnok vilde finde idetmindste pecuniære Grunde til Dadel, om det var bleven af større Omfang, saamegetmere som Læseunderviisningen i 1ste Classe jo ikke ophører med Tabellerne, og det dernæst er i enhver Skoles Magt, at anskaffe sig saa mange forskjelligtartede Læsebøger, som dens specielle Evne og Tarv kræves. Naar Talen er om det Tab, Barnet maa lide ved hyppig Bihjælpertjeneste (S. 94), saa maae vi ikke forglemme, at hvis det formedelst indb. Underv. er kommet hurtigere paa det Punct, hvorpaa det nu staaer qva Elev, saa er det billigt, at det igjen stræber at afbetale Noget af sin Gjæld, og derhos erindre, deels at denne Gjældsafdragen er et Middel til dets egen Fremgang, ikke alene formedelst den nødvendige Repetition, men ogsaa fordi det ved at fremhjælpe sin svagere Meddiscipel bestyrker sin egen Viden og Tænken; og deels at han, naar han saaledes selvvindende hjælper sin svagere Meddiscipel frem i een Læregjenstand, bliver som oftest fremhjulpen i næste Time af en fremmeligere i en anden. Men hvad Beviset, hentet fra Schematerne, angaaer, saa maa modsigeligt især i Regneskolen de der anførte Bihjælpere ansees for en Tryk= eller Skrivefeil; thi man vil, paa de første 4 Elever nær, finde den hele Bihjælperrække eens i alle 3 Dage; og en løselig Sammenligning vil vise, at der er fremmelige Elever nok til næsten 3 Bihjælperskifter. Et end gunstigere Resultat vil en lignende Undersøgelse afgive i Læseskolen, hvor der saameget mindre spores Mangel paa Bihjælpersubjecter, som ingen Elever ere brugte dertil af Tabellerne men ene af Bogklasserne, der findes rigeligt besatte. Muligt har en forestaaende Examen (der hos os indfalder medio September) og Oprykning gjort disse saa fuldtallige, at man et har fundet sig foranlediget til at være saa nøieregnende med de allerede til Oprykning færdigværende Elever der om faa Dage skulle gaae over til anden Classe. S. 98-103 tales om Regneskolen. Ved Meget af Hvad her er sagt maa jeg, som saamange andre Steder, for mit Angaaende henholde mig til mine foranførte generelle Grundanskuelser om Udførelsen af indb. Under, og af dem fremlyse det, at jeg antager, man et vil savne Leilighed til at bibringe Eleverne nøie Kundskab om Tallenes Qvantitet, Forhold, Natur etc.; kun maa jeg her som overalt, hvor der saa hyppigt tales om Lærerens umiddelbare Underviisning, bringe i Erindring, at denne kun kan være eet Sted af Gangen, og at man altsaa ei maa glemme at glædes over, at indb. Undv. giver ham Midler thænde til at see sin hele øvrige Masse i gavnlig Virksomhed, medens han umiddelbart beskjæftiger sig med enkelte Afdelinger. - Herved vil jeg nu ikke ubetinget forsvare Regneapparatets Fortrinlighed heelt igjennem, eller nægte, at det, saavelsom Bestemmelserne, kunde trænge til en paa Erfaring grundet Revision; men vi ville være retfærdige og taknemmelige mod de Mænd, der have offret en almeengavnlig Sag (var den det endog kun i deres egen Overbeviisning) Tid, Formue og Anstrængelse, og mindes at vi ved den Hurtighed (hvorvel ei altid ubetinget anbefalingsværdig) hvormed Alt kom for Lyset, ikke alene bør være billigere i vore Fordringer, end vi behøve at være det ved den ærgerlige, seendrægtige Søvnagtighed, vi desværre ei saa sjeldent have Anledning til at harmes over hos os; men endog maa undres over det meget Hensigtsrigtige den har præsteret, omendskjøndt for en stor Deel veiledet af blot theoretiske Principer. Ogsaa tør vi haabe, at en ønskelig Revision ei er langt borte, og om man end kunde spørge, hvi denne ei allerede har fundet Sted, saa maae vi overveie, at denne vistnok er mindre tilraadelig paa en Tid, da Alt her henhørende end er i betydelig Gjære, og at den vel hensigtsrigtigere kan foretages, naar et større Antal kan afgive sin Erfaringsstemme. At overlade til Enhvers Forgodtbefindende for sit Angaaende at foretage Forandringer i Metodens mekaniske Form, vilde vel i mange Tilfælde have gavnlig Virkning; men tale vi om det Almindelige kan Saadant neppe være tilraad ligt.